**Батыс Қазақстан облысы Казталов ауданы Жалпақтал ауылдық округі әкімінің аппаратының «Балдәурен» бөбекжайы МКҚК**

**Тәрбиеші**: **Мухамбеткалиева.А.М.**

**Білім беру саласы:** Қатынас

**Ұйымдастырылған оқу қызмет түрі:** Сөйлеуді дамыту

**Тақырыбы:** «Кішкентай бағбан» М. Төрежанов. **Мақсаты: Білімділік:** мәтіннің мән – мағынасын бұзбай әңгімелеуді үйрету; **Дамытушылық:** тілдік қорын дамыту, байланыстырып сөйлеуге дағдыландыру; **Тәрбиелік:** еңбексүйгіштікке тәрбиелеу; **Алдын – ала жүргізілетін жұмыс:**  бағбан туралы әңгімелеу **Әдіс – тәсілдері:** түсіндіру, әңгімелеу, сұрақ – жауап, сөздік, ойын, мнемо сызба әдісі. **Қолданылатын технология түрі:** дамыта оқыту технологиясы. **Көрнекіліктер:**  тақырыпқа сай суреттер, АКТ, **Билингвалды компонент:**  бағбан – садовник – gardman.

|  |  |  |
| --- | --- | --- |
| **Әрекет кезеңдері** | **Тәрбиешінің іс – әрекеті** | **Балалардың**  **іс – әрекеті** |
| **Себепті – қызығушылығын ояту кезеңі: Кіріспе бөлімі** | Үш тілде амандасып алайық.  Қайырлы таң!Доброе утро!Good morning!  **Амандасу тренингі (шаттық шеңбері):**  «Күлкі” бейнесі - бір-бірімізге күлімдей қараймыз. “Қол” бейнесі - қол алысып амандасамыз.  “Жүрек” бейнесі - бір-бірімізді құшақтаймыз. “Күн” бейнесі - ықыласпен тілегімізді білдіреміз. Бағыттаушы сұрақтар қою арқылы оқу қызметтін тақырыбын ашып алу. | Үш тілде амандасып алады.  Бір-біріне күлімдеп қарайды. Қолдарын алып амандасады. Бір-бірін құшақтайды. Жақсы тілек айтады. Балалар өз сөздерімен сұрақтарға жауап береді. |
| **Ұйымдастырушылық – ізденіс кезеңі:**  **Негізгі бөлімі** | -Балалар, бүгінгі оқу қызметімізде  М. Төрежановтың «Кішкентай бағбан» әңгімесімен танысамыз.  **Әңгіме оқу:** «Кішкентай бағбан»  Садықтың әкесі – бағбан. Садық оған ылғи көмектесіп жүреді. Қар кетіп, жер дегдісімен әкесі мен баласы бақта құмырсқаша қыбырлап, еңбек етті.  Бір күні Халел жүгіріп келіп:  -Кеттік, Садық, ойынға, - деді.  - Менің жұмысым көп, - деп жауап берді Садық оған.  - Жұмыс деген немене тәйірі! Әкең бәрін де істейді ғой. Ойнаған қызық емес пе?!  Халел ойыншықтарының бірінен кейін бірін алып, көрсете бастады. Садық ойнағысы келіп кетсе де, өзін – өзі басып, жұмысын жалғастыра берді. Күз де келді. Бақта жеміс пен жидектің сан алуан түрі өсіп – жетілді. Садықтың өзі де қарық болды, досын да барынша сыйлады.  Халел тойып алып:  - Бәрін де түк қалдырмай жеп қоямыз, - деді.  - Қалады, - деп жауап берді Садық.  - Әкем «Кім ойынға елікпей еңбек етсе, жер соны қарық қылады» деген.  **Сұрақ – жауап:**  - Әңгіме қалай аталады?  - Бағбан деген кім?  - Әңгіме неліктен «Үлкен бағбан» деп аталмаған?  - Садық қандай бала?  - Ол бақта не егеді?    **Билингвальды компонент:**  бағбан – садовник – gardman  .  **Сөздік жаттығу:**  «Ғ» дыбысына жаттығу орындау:  Бағ – бағ – бағ – бағбан,  Бұғ – бұғ – бұғ – бұғы,  Қағ – қағ – қағ – қағаз.    **Сергіту жаттығуы:**  Гүл өсірсең терлеп,  Мұның аты – еңбек,  Кесте тіксең зерлеп,  Оның аты – еңбек.  Қырға шықсаң өрлеп,  Оның аты – еңбек.  Қиындықтың бәрін,  Еңбек қана жеңбек.  **Мнемо сызба арқылы мәтінді әңгімелету.**  - Енді балалар, әңгімемізге қайта оралайық.  - Халел қандай бала?  - Халелдің ісі дұрыс па?  - Садықтың іс – әрекеті сендерге ұнады ма?  - Әңгіме қалай аяқталды? **Мақал:**  Еңбек етсең ерінбей,  Тояды қарның тіленбей.  **Дидактикалық ойын:** «Құралдарын тап»  **Мақсаты:** балар еңбек құралдары мен ойыншықтарды өз иелеріне ажырата білуге үйрету.    **Дидактикалық ойын: «Дәміне қарай ажырат», «Сыртынан сипап тап»**  **Шарты:**көздері байлаулы тәрелкеде тұрған кесілген жемістерді жеп қарап ажыратады.Көкөніс пен жемістерді сыртынан сипап табады.  **Тәрбиелік бағыты:**балаларға әңгімені оқып беріп,өздеріне әңгімелеп беруге үйретемін,еңбексүйгіштікке тәрбиелеймін. | Балалар шеңбер жасап отырып, әңгімені мұқият тыңдайды.  Кішкентай бағбан.  Бау – бақша егетін адам.  Өйткені кішкентай бала жайында.  Садық – еңбекқор бала.  Ол бақта жемістер егеді.  бағбан – садовник – gardman.  Үш тілде қайталайды.  Бірге дауыстап айтып үйренеді.  Сөздерді қайталап, сәйкес қимылдар жасайды.  Халел жалқау бала.  Жоқ.  Өз ойларын айтады.  Жақсы еңбек ету керек.  Мақалды жаттауға тырысады.    Балалар қызығушылықпен ойын ойнайды. |
| **Оқу қызметін бақылау кезеңі: Қорытынды бөлімі** | Сұрақ - жауап арқылы оқу қызметін қорытындылаймын.  -Сендер «Кішкентай бағбан» әңгімесіндегі қай балаға ұқсағыларың келеді?  Әдепті және еңбекқор кім?  Әдепсіз және еңбекті сүймейтін кім?  Балаларды от шашу арқылы бағалаймын және сыйға алма таратып беремін. | Балалар сұрақтарға жауап береді.  -Садық әдепті,еңбекқор.  -Халел әдепсіз еңбекті сүймейтін бала.  Балалар қуанады. |

**Күтілетін нәтиже:**

**Біледі:**  берілген мәтін бойынша әңгімелеуді;

**Игереді:** өз ойын жеткізуді;

**Меңгереді:** еңбектің берекесі болатынын .